เดือนเต็ม สาลิตุล

**เดือนเต็ม สาลิตุล** (เกิด 9 กันยายน พ.ศ. 2500)  เป็นนักแสดงและผู้จัดละครชาวไทย

## ประวัติ
เดือนเต็ม สาลิตุล ชื่อเล่น ตุ๊ก ชื่อเล่นเต็มๆคือ ตุ๊กตางา เพราะมีสีผิวขาวครอบครัวจึงเรียกตุ๊กตางา เป็นเหลนของหลวงนาสาลี(ผู้เก็บภาษีข้าวเข้าท้องพระคลัง)เป็นหลานปู่ของ คุณพระพินิจวรรณการ(แสง สาลิตุล) บิดาคือ ชั้นเอกพิเศษวุฒิวรรณ สาลิตุล มารดาคือ ดารินทร์ สาลิตุล มารดาประกอบอาชีพอาชีพคุณครูสอนภาษาอังกฤษ นามสกุล สาลิตุล เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว(รัชกาลที่ 6) เดือนเต็มมีความสามารถในการเต้นบัลเลต์เพราะได้เรียนบัลเลต์มาตั้งแต่เด็กๆ ศึกษาที่โรงเรียนสามเสนวิทยาลัยและวิทยาลัยนาฏศิลป์ กรมศิลปากร รุ่นเดียวกันกับ มยุรา เศวตศิลา แต่คนละสาขาวิชา เข้าสู่วงการละครหรือจอแก้วเป็นครั้งแรก จากการชักชวนของ อารีย์ นักดนตรี เมื่อปี พ.ศ. 2516 (ขณะมีอายุ 16 ปี) โดยอารีย์ นักดนตรี เห็นและชักชวนจากการที่ไปเต้นบัลเลต์ออกรายการโทรทัศน์ที่ ช่อง 4 บางขุนพรหม แสดงละครครั้งแรกเรื่อง เมืองแก้ว คู่กับ ชุมพร เทพพิทักษ์ ออกอากาศทาง ช่อง 4 บางขุนพรหม ใช้ชื่อในการแสดงละครในขณะนั้นที่ยังเรียนอยู่ว่า จันทรา สาลิตุล จากละครเรื่องแรก *เมืองแก้ว* และ *หลานสาวคุณหญิง* ในคณะอารีย์วัลย์ ทางช่อง 4 บางขุนพรหม ภายหลังคือช่อง 9 อ.ส.ม.ท. และได้เข้ามาแสดงทางฝั่งจอเงินหรือภาพยนตร์จากการชักชวนของพิชัย น้อยรอดภาพยนตร์เรื่องแรกคือ *นักเลงสามสลึง* เมื่อปี พ.ศ. 2519 ใช้ชื่อในการแสดงภาพยนตร์ช่วงแรก ๆ ว่า เดือนเต็ม เผ่าทองสุข แต่ตัวเดือนเต็มเองไม่ถนัดและชื่นชอบในการแสดงภาพยนตร์นัก เพราะมีครั้งหนึ่งเคยเกือบเกิดอุบัติเหตุในกองถ่ายภาพยนตร์เรื่องหนึ่งเนื่องจากมีการใช้กระสุนจริงในการเข้าฉาก
 
เป็นที่นิยมและโด่งดังมากในปีช่วง พ.ศ.2521 จากละคร*สร้อยฟ้าขายตัว* และได้รับความนิยมสูงสุดเมื่อรับบท 'นาริน' จากละคร ''สวรรค์เบี่ยง* คู่กับ [[อัศวิน รัตนประชา]]

ในช่วงประมาณปี พ.ศ.2535 - พ.ศ.2539 เป็นผู้จัดละคร ในชื่อบริษัท อัครพล โปรดักชั่น

ในปี พ.ศ. 2552 แสดงภาพยนตร์*A Moment in June ณ ขณะรัก'' คู่กับ สุเชาว์ พงษ์วิไล ทำให้ได้รับรางวัลนักแสดงสมทบหญิง จากเวที STARPICS THAI FILMS AWARDS ครั้งที่ 7 ในปี พ.ศ. 2552
ในปี พ.ศ.2557 ได้รับรางวัลเชิดชูเกียรติจากการทำกิจกรรมกุศลและมีคุณประโยชน์ต่อสังคม จากมูลนิธิอนุสรณ์หม่อมงามจิตต์ บุรฉัตร โดยผู้มอบรางวัลคือ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ

เดือนเต็ม เป็นผู้ช่วยเหลือสังคม เช่น ช่วยเหลือและดูแล ลินดา ค้าธัญเจริญ นักแสดงร่วมวงการมาตั้งแต่การป่วยเส้นเลือดในสมองแตกในปีพ.ศ.2547 และเป็นผู้ป่วยติดเตียงช่วยเหลือและดูแลจนลินดา เสียชีวิตเมื่อ 27 พฤศจิกายน พ.ศ. 2565 เดือนเต็มเคยให้สัมภาษณ์ว่าความจริงแล้วเดือนเต็มและลินดาเป็นเพียงแค่เพื่อนร่วมวงการกันเท่านั้นไม่ใช่เพื่อนสนิท แต่ที่เดือนเต็มได้เข้ามาช่วยเหลือและดูแลลินดาเพราะว่า ในช่วงก่อนหน้าที่ลินดา จะเกิดอาการเส้นเลือดในสมองแตกในปี พ.ศ.2547 ได้แสดงละครร่วมกันคือเรื่อง ชุมทางรัก และร่วมงานกันเพียง 6 เดือนเท่านั้น จึงได้คุยกันถึงเรื่องส่วนตัวหลายเรื่อง ลินดาจึงบอกกับผู้ช่วยว่าหากตัวลินดามีเรื่องเดือดร้อนให้ติดต่อหาเดือนเต็มเพราะเป็นคนใจดี ในวันที่ลินดาเกิดอาการเส้นเลือดในสมองแตกผู้ช่วยของลินดาจึงติดต่อเดือนเต็มให้มาช่วยเหลือและหลังจากนั้นเดือนเต็มก็ช่วยเหลือและดูแลมาโดยตลอด

ในวันที่ 11 - 12 กุมภาพันธ์ พ.ศ.2569 เดือนเต็มเป็นหนึ่งในแกนนำ ในการออกมาเรียกร้องและตั้งคำถามถึงกรณีที่ช้างป่า สีดอหูพับ ช้างป่า เพศผู้ อายุประมาณ 10 ปี เสียชีวิต ระหว่างการขนย้าย สีดอหูพับ กลับภูมิลำเนาเดิมที่พื้นที่เขตรักษาพันธุ์สัตว์ป่าภูหลวง หลังจากมาหาออกมาหากินที่บริเวณป่าจังหวัดขอนแก่น และเสียชีวิตกะทันหัน ระหว่างการเคลื่อนย้ายเมื่อประมาณวันที่ 3–4 กุมภาพันธ์ 2569 เบื้องต้นแพทย์ระบุว่าช้างอาจ สำลักอาหาร (เช่น อ้อยหรือพืช) ขณะอยู่ภายใต้ยาสลบจนเกิด ภาวะ obstruction ทางเดินหายใจ และภาวะ “capture myopathy” (กล้ามเนื้อถูกทำลายอย่างรุนแรงจากความเครียด) ทำให้หัวใจล้มเหลวและเสียชีวิต แม้จะพยายามช่วยชีวิตแล้วก็ตาม                   การเสียชีวิตได้ สร้างความโศกเศร้าและกระแสวิพากษ์วิจารณ์ เรื่องวิธีการเคลื่อนย้าย และมาตรฐานความปลอดภัยสำหรับสัตว์ป่า มี กลุ่มคนรักช้างและประชาชนเข้ายื่นหนังสือต่อกรมอุทยานฯ เรียกร้องความรับผิดชอบ รวมถึงมีคำเรียกร้องให้ผู้บริหารระดับสูงลาออก

## ผลงานการแสดง
### ละครโทรทัศน์

### ภาพยนตร์
* นักเลงสามสลึง (2519)
* ปืนมีตีน (2520)
* ไอ้สากเหล็ก (2520)
* ไอ้ตีนโต (2520)
* นางฟ้าท่าเรือ (2520)
* เก้าล้านหยดน้ำตา (2520)
* ลุย (2520)
* สาวจอมแก่น (2520)
* สองเสือใจสิงห์ (2520)
* มันส์เขาละ (2521)
* แม่นาคพระโขนง (2521) 
* ดอนตูมปืนตัน (2521)
* ไอ้หนุ่มตังเก (2522)
* รักที่ปรารถนา (2522)
* ฝนเดือด (2522)
* สองเรา (2522)
* นรกแตก (2522)
* ลูกทาส (2522)
* ช้ำเพราะรัก (2523)
* คลื่นเสน่หา (2523)
* สกาวเดือน (2524)
* ภูชิช-นริศรา (2524 / รับเชิญ)
* คือฉัน (2533)
* อยากบอกให้รู้ว่ารัก (2534 / รับเชิญ)
*บันทึกจากลูกผู้ชาย (2537)
* เด็กเสเพล (2539 / รับเชิญ)
* จ.เจี๊ยว จ๊าว (2546)
* มือปืนเก๋าเจ๋ง (2548)
* เพลงสุดท้าย (2549 / รับเชิญ)
* ตำนานสมเด็จพระนเรศวรมหาราช ภาค2 : ประกาศอิสรภาพ (2550)
* A Moment in June ณ ขณะรัก (2552)
* ลัดดาแลนด์ (2554)
* From Bangkok to Mandalay (2559)
* เพื่อน..ที่ระลึก (2560)
* The Love รักล้นใจ (2562)

## ผลงานการสร้างละครโทรทัศน์
### อัครพล โปรดักชั่น
* ไฟรักอสูร (ช่อง 3) (2535)
* นางฟ้ากับซาตาน (ช่อง 3) (2536)
* พายุอารมณ์ (ช่อง 3) (2537)
* อุ้งมือมาร (ช่อง 3) (2537)
* สาวรำวง (ช่อง 3) (2537)
* หัวใจเถื่อน (ช่อง 3) (2538)
* ครึ่งของหัวใจ (ช่อง 3) (2538)
* นางเสือดาว (ช่อง 3) (2539)

## อ้างอิง

## แหล่งข้อมูลอื่น
* 
* 
* 

; เครือข่ายสังคม
* เฟซบุ๊กส่วนตัว เดือนเต็ม สาลิตุล
* อินสตาแกรมส่วนตัว เดือนเต็ม สาลิตุล

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:การเมืองภาคประชาชน
หมวดหมู่:ศิลปินที่เป็นแนวร่วมกปปส.
หมวดหมู่:ผู้จัดละครชาวไทย